Euskal gazta-tarta

Euskal gazta-tarta, batzuetan Donostiako gazta-tarta, edo soilik gazta-tarta, azalik edo oinarririk gabeko gazta-tarta krematsua da, jatorria Donostiako La viña jatetxean duena eta errezeta mundu osora edatu dena Basque cheesecake edo San Sebastian cheesecake ingeleszko izenarekin Marti Buckley, The story behind Basque burnt cheesecake artikulua National Geographic aldizkarian, 2023-09-01 (noiz kontsultatua: 2024-11-16).

Gazta-tartaren euskal egokitzapen hau arinagoa eta leunagoa da New York gazta-tarta tradizional, trinko eta aberatsa baino. Erdiguneak ia flan sentsazioa ematen du, harro eta aske geratuz. Ez darama ez oinarririk ez eta azalik, eta erretiluaren hondoa ukitzen du zuzenean. Labeko tenperatura handiari esker (210°CZergatik Donostiako gazta tartak mundu osoa bereganatu duen Donostiko turismo bulegoa (noiz kontsultatua: 2024-11-19)) kanpoaldea erre egiten da kolore ilun urrekera hartuz. Beste gazta-tarta motak ez bezala, ez darama inolako dekoraziorik ezta beste osagai lagungarririk ere (mugurdi krema edo basafruiturik).
Santiago Riverak sortu zuen 1990ean, La Viña jatetxean (Donostiako Alde Zaharrean). 2010eko hamarkadan ospea lortu zuen, batez ere sare sozialei esker, eta mundu osoan hedatu zen. Besteak beste, New York Times estatubatuar aldizkariak Flavor of the Year ("urteko zaporea") izendatu zuen 2021an.

Errezeta
La Viñako gazta tartaren jatorrizko errezeta:

Osagaiak (10/12 lagunentzat):
1 kg krema gazta
7 arrautza
400 g azukre
1 koilarakada eta erdi irin
500 ml esne-gain
Prestaketa:
Nahastu osagai guztiak ontzi batean.
Jarri moldean aurrez hezetutako paper sulfurizatua. Bota ontziko edukia moldean eta, kontu handiz, sartu labean 40 bat minutu 210°tan. 
Atera gazta-tarta labetik eta utzi hozten gutxienez lau orduz.

Erreferentziak

Kanpo loturak

Kategoria:Euskal Herriko gastronomia
Kategoria:Donostia
Kategoria:Euskal Herriko azkenburukoak